मतदाता सूची में युवाओं के पंजीकरण के लिए विशेष शिविर शुरू
प्रतापगढ़ | जिलानिर्वाचन अधिकारी एवं कलेक्टर नेहा गिरि के निर्देशन में जिले में ग्राम पंचायत मुख्यालयों पर विशेष युवा पंजीकरण शिविरों का आयोजन सोमवार को शुरु हुआ। इस दौरान जिले की 31 विभिन्न ग्राम पंचायतों में शिविर आयोजित कर मतदाता सूची में आने से वंचित रहे 18 वर्ष से अधिक आयु के युवाओं का पंजीयन किया। एडीएम अनुराग भार्गव ने बताया कि 7 मार्च को प्रतापगढ़ विधानसभा क्षेत्र की घोटारसी, गंधेर, झांसड़ी, केरवास, खेरोट, कल्याणपुरा, बेडमा, मोहेडा, दलोट, उटेल, नौगांवा, पंडावा में तथा धरियावद विधानसभा क्षेत्र की धरियावद, गाडरियावास, गोपालपुरा, गोटड़ा, जवाहरनगर, नया बोरिया, पारेल, पारसोला, पीपलिया, सिंहाड़, बलिचा, लसाड़िया , देवलिया, जलारा, ओवरा, हमलोदा, बबराना, देवगांव पंचायतों में शिविर होंगे। सभी शिविर ग्राम पंचायत स्थित राजकीय उच्च माध्यमिक विद्यालयों में होंगे।
hin_Deva hin_Deva